
J e g y z ő k ö n y v

Készült Bácsalmás Város Önkormányzata Képviselő-testületének 2015. július 15-én, 15 óra 45 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László, Nagy Gábor, valamint Schaffer Tünde képviselők (6);

Patocskai Ibolya jegyző, Farkas Zoltánné szociális és hatósági osztályvezető, valamint Horváth István pénzügyi, beruházási és üzemeltetési megbízott osztályvezető (3);

Jegyzőkönyvvezető: Zobokiné Bite Gyöngyi testületi ügyintéző;
Az ülésről távolmaradt: Légrádi Mária, Márai András és Turcsányi Csaba képviselő (3).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő van jelen (67 %). Elmondja, hogy az SZMSZ 7. § (1) bekezdése alapján az ülést telefonon hívták össze, amelyért elnézést kér. Jegyzőkönyv-hitelesítőknek dr. Bakó Mária Lujza és Nagy Gábor képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

208/2015. (VII. 15.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete dr. Bakó Mária Lujza és Nagy Gábor képviselőket jelöli ki jegyzőkönyv-hitelesítőknek.

Németh Balázs polgármester az első napirendi pont keretében az Alapszolgáltatási Központ részére MVH pályázattal megnyert Opel Vivaro gépjármű beszerzésének megindításáról javasol döntést hozni, második napirendi pontként az egyebeket javasolja meghatározni. Más indítvány nem lévén a napirendre tett javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

209/2015. (VII. 15.) Bácsalmás v. öh.
Napirend megállapítása 
Határozat

I.
Bácsalmás Város Önkormányzatának Képviselő-testülete a 2015. július 15-i rendkívüli ülésén a következő napirendi pontokat tárgyalja meg:

1. Az Alapszolgáltatási Központ részére MVH pályázattal megnyert Opel Vivaro gépjármű beszerzésének megindítása

2. Egyebek
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
Az Alapszolgáltatási Központ részére MVH pályázattal megnyert Opel Vivaro gépjármű beszerzésének megindítása

(Szóbeli előterjesztés, a 107/2015. (IV. 28.) Bácsalmás v. öh. jelölésű határozat a jegyzőkönyv melléklete.)
Németh Balázs polgármester elmondja, hogy az Alapszolgáltatási Központ kisbusz-beszerzésére irányuló pályázat pozitív elbírálásban részesült. A gépjárművet a támogatási szerződés megérkezését követő 5 napon belül meg kell rendelniük az árajánlatot adó cégnél.
Három árajánlatot kértek be. Az Interag Zrt. úgy nyilatkozott, hogy nem tudja időben leszállítani az Opel Vivaro gépjárművet. A másik két gazdasági szereplő, egy bajai és egy pécsi autókereskedés egyformán 10 124 350 Ft-os árajánlatot adott a pályázatnak megfelelő felszereltségű Opel Vivaro értékesítésére. Ha az ár egyforma, a közelebbi autókereskedéstől célszerű beszerezni a gépjárművet a szervizelés miatt. 
Javasolja a bajai Pólus Autóház Kft. bruttó 10 124 350 Ft-os ajánlatát elfogadni, és megerősíteni azt, hogy ebből 7 990 000 Ft a pályázati támogatás. A tartalék terhére 2 134 350 Ft-ot kell megfinanszírozniuk azzal, hogy a lecserélésre kerülő Toyota Hilux gépjármű további hasznosításáról, valószínűleg értékesítéséről a későbbiek folyamán fognak beszélni. 
Javasolja, hogy a pályázatban nem elszámolható opciós tételek (manuális lépcsőfelező fellépő, tolatóradar) beszerzéséhez 300 E Ft-ot biztosítson a képviselő-testület a tartalék terhére. 

Dr. Bakó Mária Lujza képviselő szerint az opciós tételek tekintetében meg kellene kérdezni az Alapszolgáltatási Központ sofőrjét.

Németh Balázs polgármester kijelenti, hogy a pályázat utófinanszírozott, a 7 990 000 Ft-os támogatást átmenetileg elő kellene finanszírozniuk. Határozati javaslatként ismerteti az alábbi határozatban foglaltakat, és az elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
210/2015. (VII. 15.) Bácsalmás v. öh.
Az Alapszolgáltatási Központ részére 
MVH pályázattal megnyert Opel Vivaro 
gépjármű beszerzésének megindítása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) az Alapszolgáltatási Központ részére MVH pályázattal megnyert Opel Vivaro gépjármű beszerzésére a Pólus Autóház Kft. (Baja, Szegedi út 84.) bruttó 10 124 350 Ft-os ajánlatát fogadja el.

2.
A Képviselő-testület a 7 990 000 Ft-os pályázati támogatáson felüli összeget, 2 134 350 Ft-ot a tartalék terhére biztosítja. 

3.
A Képviselő-testület az MVH pályázat előfinanszírozásaként 7 990 000 Ft-ot biztosít a tartalék terhére.

4.
A Képviselő-testület felhatalmazza Németh Balázs polgármestert, hogy az autókereskedésnél a gépjármű beszerzése tekintetében eljárjon.

Határidő: azonnal

Felelős: Németh Balázs polgármester

Operatív felelősök:
Kiss Balázs pályázati referens és


Horváth István Attila PBÜ mb. osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ mb. osztályvezető



4. Bárócz Tímea, az Alapszolgáltatási Központ vezetője



5. Kiss Balázs pályázati referens

Németh Balázs polgármester javasolja a képviselő-testületnek, hatalmazza fel őt arra, hogy az Alapszolgáltatási Központ gépjárművezetőjével való egyeztetést követően az autókereskedésnél az opciós tételek tekintetében bruttó 300 000 Ft erejéig a lehető leghatékonyabban eljárjon. Határozati javaslatként ismerteti az alábbi határozatban foglaltakat, melynek elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
211/2015. (VII. 15.) Bácsalmás v. öh.
Az Alapszolgáltatási Központ részére 
MVH pályázattal megnyert Opel Vivaro 
opciós felszereltségéhez előirányzat 

biztosítása 
Határozat
Bácsalmás Város Önkormányzatának Képviselő-testülete az Alapszolgáltatási Központ részére MVH pályázattal megnyert Opel Vivaro gépjármű opciós, pályázatban nem elszámolható felszereltségéhez bruttó 300 E Ft-ot biztosít a tartalék terhére, és felhatalmazza Németh Balázs polgármestert, hogy az Alapszolgáltatási Központ gépjárművezetőjével való egyeztetést követően az autókereskedésnél az opciós tételek tekintetében eljárjon.

Határidő: azonnal

Felelős: Németh Balázs polgármester

Operatív felelősök:
Kiss Balázs pályázati referens és

Horváth István Attila PBÜ mb. osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ mb. osztályvezető



4. Bárócz Tímea, az Alapszolgáltatási Központ vezetője



5. Kiss Balázs pályázati referens

2. napirendi pont 
Egyebek

Németh Balázs polgármester tájékoztatásul elmondja, hogy augusztus elejétől 1-3 hónapig valószínűsíthetően településükön lesz 100-150 katona a déli határvonal kerítésépítése miatt. Most mérik fel a szálláshely- és élelmezés-biztosítási lehetőségeket. Vagy a rakétakilövőnél, vagy a kollégium épületében meg tudják oldani a katonák elszállásolását, az ebédet az önkormányzati konyhán vagy helyi vállalkozóknál biztosítani lehet. 
Schaffer Tünde képviselő a kollégium visszaállításának helyzete felől érdeklődik. 
Németh Balázs polgármester kijelenti, hogy a kollégium visszaállítása elég bonyolult, a járási, megyei, országos szintű KLIK levelezés folyamán valahol megakadt a történet, és kicsúsztak a határidőből. Az idén szeptemberben nem indul a kollégiumi ellátás, a néhány vajdasági fiatalt értesíteni kellett erről. 
Tóth Árpád alpolgármester megjegyzi, hogy a kerítésépítésbe a közmunka program keretében foglalkoztatottakat is bevonják. 

Németh Balázs polgármester – több napirendi pont nem lévén – megköszöni a részvételt, és az ülést 16.00 órakor berekeszti.
K. m. f.

Németh Balázs
Patocskai Ibolya

polgármester
jegyző


dr. Bakó Mária Lujza
Nagy Gábor

képviselők, jegyzőkönyv-hitelesítők

